
ÎN FOND, EU FAC O TEZĂ DE DOCTORAT 
LA DUMNEZEU” 


“Cineva dintre noi, mai tânăr şi tare ascuţit la minte, 
i-a dat spre citire /lui Mircea Vulcănescu / câteva pagini 
intitulate Despre uitatul în oglindă” - îşi amintea 
Constantin Noica(1909-1987) în 1983 (1), întorcându-se 
cu gândul la vremea când se îndeleinicea cu opera lui Nae 
Ionescu (1890-1940) şi când, stabilit la Sinaia, fi scria lui 
Mircea Vulcănescu (1904-1952): “stau în Bucureşti numai 
pentru Asociaţia Nae Ionescu” (v. rev. “Manuscriptum”, 
nr. 1-2/1996, număr omagial “Mircea Vulcănescu”, p. 292). 
Era începutul deceniului al patrulea. Reuniunile Asociaţiei 
aveau loc în casa filosofului Mircea Vulcănescu unde - în 
principal - se discuta în marginea gândirii fostului lor 
profesor de metafizică şi de istoria logicii (2). 

În aceste rânduri consemnate de Noica la două decenii 
de la ieşirea sa din puşcăria făcută spre a se integra mai 
entuziast în regimul politic şi cultura! impus de ocupantul 
sovietic, filosoful de la Păltiniş nu pomenește numele lui 
Alexandru Dragomir(1916, Zalău - 2002, Bucureşti), cel 
care scrisese Despre uitatul în oglindă, după ce fusese 
nevoit să-şi abandoneze un doctorat cu Heidegger, chemat 
fiind în ţară în octombrie 1943 pentru mobilizarea pe front. 
Nu pentru că Sănduc Dragomir pe care-l vizita ori de câte 
ori vroia să afle o părere competentă despre cele pe care le 
scria (3), ar fi avut ceva împotrivă, cum încearcă unii să 
acrediteze ideea (4). Ci pur şi simplu pentru că și atunci, 
ca şi acum, numele ce puteau fi mediatizate prin reviste 
trebuiau să ilustreze persoane în care factorul politic (cu 
putere de decizie în domeniul cultural) avea încredere. Or, 
filosoful Alexandru Dragomir nu făcea parte din respectiva 
categorie. 

Intr-atât era de ostil spălării de creier prin repetarea 
acelei frazeologii fără cap şi fără coadă ce figura sub 
însemnul aşa-zisei filosofii materialist-dialectice, încât 
Alexandru Dragomir nu putuse accepta nici măcar o astfel 
de minimă colaborare cu “ocupantul comunist” al țării, 
preferând să facă uitate strălucitele sale studii de 
filosofie(1933-1937) cu Nae Ionescu, Mircea Eliade şi 
Mircea Vulcănescu (5), perfecționate apoi cu Heidegger 
(în perioada 1941-1943) la care a ajuns îndemnat de 
prietenul său Octavian Vuia (1913-1989). un 
"heideggerian” cu o mare independenţă de gândire. 

Dacă în ciuda apăsătoarei atmosfere ideologice a 
vremii Alexandru Dragomir a continuat totuşi să se 
preocupe de filosofie, faptul a rămas să fie ştiut doar de cei 
apropiaţi (6). “Trăieşti filosoficul sub specia lui cea mai 
pură şi, pentru mine cel puţin, eşti cel mai înzestrat cap 
filosofic pe care l-am întâlnit” îi scria Noica în 18 
decembrie 1949. 

Să ne întoarcem însă la paginile pe care Mircea 
Vulcănescu le-a scris în marginea studiului Despre uitatul 
în oglindă, pentru că doar ele au fost publicate (7), nu şi 
studiul care le-a provocat. Deşi post-mortem, filosoful 
Alexandru Dragomir a fost, în fine, întegrat culturii 
române. Ceea ce s-a petrecut cam în aceeaşi clandestinitate 
culturală în care a fost constrâns de împrejurări să-şi 
trăiască întreaga viață (8). 

Din eseul despre oglindă al fostului doctorand în 
filosofie la Heidegger ştim doar ceea ce-şi aminteşte Noica 
în 1983: “Era vorba acolo despre acea stranie întâlnire cu 
tine însuţi, care se petrece în oglindirea fiinţei proprii şi 
pe care autorul acelor pagini o ilustra frumos şi adânc cu 


Fragmentul de Narcis, a lui Paul Valery, şi cu întreaga 
problemă a narcisismului. Mircea Vulcănescu i-a dat a doua 
zi o replică, pe trei pagini numai, dar care valorează cât 
un volum sau cât un tratat despre speculație (de la 
“speculum”, oglindă)” (v. Aimanahul literar 1984, p. 36). 

După ce a avut neașteptatul prilej să constate cât de 
meschine au fost înnoirile culturale într-un interval de şapte 
ani de la căderea comunismului, Alexandru Dragomir 
visează în 23 aprilie 1997 că-l întreabă pe lumea cealahă 
pe Dumnezeu “cum e cu cel ce nu şi-a putut trăi viaţa din 
cauza împrejurărilor care i-au înjosit-o şi sacrificat-o” şi 
că nu primeşte nici un răspuns, 

Era tocmai anul în care urma să se petreacă întâia (şi 
unica) tentativă de integrare a sa. în cultura română post- 
comunistă. Cumva specializată pe recuperarea exilului 
românesc, Editura “Jurnalul literar” hotărâse a folosi drept 
prefaţă la un volum de eseuri filosofice paginile în care 
Alexandru Dragomir l-a evocat radiofonic pe Octavian 
Vuia (9), fost profesor de filosofie la Universitatea din 
Munchen şi prieten pe care nu-l mai văzuse din | octombrie 
1943, când a fost nevoit să-şi abandoneze teza de doctorat 
despre Hegel. 


NOTE ŞI CONSIDERAȚII MARGINALE 

1. V. C-tin Noica, O amintire despre Mircea 
Vulcănescu, în “Almanahul literar 1984”, tipărit ia 
sfârşitul anului 1983 de Asociaţia Scriitorilor din Bucureşti, 
p.36. 

2. Preşedintele Asociaţiei “Nae Ionescu” a fost 
matematicianul Octav Onicescu. În perioada dinainte de 
ocuparea țării de către sovietici, au apucat să apară patru 
volume din opera logicianului şi metafizicianului Nae 
Ionescu, fiind pregătit de tipar şi un al cincilea volum 
cuprinzând istoria metatizicii ca tipologie a culturii. 
1930-1931. Îngrijite în principal de filosoful Mircea 
Vulcănescu, în echipă cu Floru, Noica şi Virgil Bogdan, 
primele patru volume s-au succedat astfel: În 1941 s-a 
publicat la Monitorul Oficial şi Imprimeriile Statului 
ISTORIA LOGICII. 1929-1930, cu introducerea scrisă 
de Mircea Vulcănescu împreună cu Floru şi Noica (v. 
Mircea Vulcănescu, Nae lonescu, așa cum l-am cunoscut, 
Ed. Humanitas, Bucureşti, 1992, p. 134) şi cu prefața 
semnată de Vasile Băncilă. Cartea fiind rapid epuizată. a 
mai fost reeditată în 1943. În 1942 a apărut METAFIZICĂ 
1. Cunoaşterea imediată. 1928-1929. În 1043 s-a tipărit 
LOGICA GENERALĂ. 1934-1935 şi în primăvara anului 
1944 a mai apucat să iasă de sub tipar METAFIZICA 1. 
Cunoaşterea mediată. 1929-1930 pe care Mircea Eliade 
(ataşat cultural al Legaţiei României din Portugalia) nu a 
mai primit-o şi de aceea a rămas cu impresia că s-au 
publicat doar trei volume din opera lui Nae Ionescu. 

3. “Astăzi (29 septembrie 1979)...Noica mi-a arătat 
zece pagini îndesate cu observaţiile pe care Alexandru 
Dragomir (ex-elev al lui Heidegger) i le-a făcut la Tratatul 
/de ontologie (vol. II din Devenirea întru ființă, Ed. 
Ştiincifică şi Enciclopedică, Bucureşti, 1981, p. 167-390)/ 
şi care l-au determinat apoi pe Noica să treacă la o a doua 
variantă de redactare. M-au ajutat imens obiecțiile lui, 
poate tocmai pentru că are un ait mod de a concepe 
filosofia. Omul ştie bine filosofie greacă şi germană. 
Dar uneori obiecțiile lui sânt brutale... Totuşi, şi în aceste 

cazuri m-a forțat să-mi precizez sau să-mi nuanțez 
ideea”. (G. Liiceanu, Jurnalu! de la Păitiniş, Editura 
Cartea Românească, Bucureşti, 1983, p. 92). 

4. La radio “România Cultural” (la Mediateca din 26 
iunie 2004), dl. Gabriel Liiceanu l-a prezentat pe 
Alexandru Dragomir drept caz “unic” de filosof care n-a 
vrut şi n-a vrut să publice în comunism şi în perioada post- 
comunistă. Ceea ce nu este adevărat, căci în 1997 lui 
Alexandru Dragomir i s-a publicat (cu învoirea sa!) un 
text citit pe postul de radio “România Cultural” Această 
presupunere a d-lui Liiceanu ne-a amintit însă de opinia 
televizată prin 1990-1991 a d-lui Vartan Arachelian care - 
nu se ştie de ce - ţinea să asigure telespectatorii că Petre 
Ţuţea n-a fost publicat în 
comunism pentru că Ţuţea 
n-a dorit acest lucru. Ceea 
ce era foarte departe de 
adevăr (v. Isabela Vasiliu- 
Scraba, Orice mare 
inteligență basculează 
între religie şi filosofie 
(Nae Ionescu şi P. Ţuţea), 
în vol.: ÎN LABIRINTUL 
RAĂSFRANGERILOR. 
Nae  lonescu prin 
discipolii săi: P. Ţuţea, E. 
Cioran, C. Noica, M. 
Eliade, M. Vulcănescu şi 
Vasile Băncilă, Ed. Star 
Tipp, 2002, p. 18). 

5. După Seminarul 
pedagogic universitar pe 
care-l termină la Cluj în 
1933 (fiind notat cu 
excepţional la română, 
latină, greacă, franceză şi 
germană), Alexandru 
Dragomir s-a înscris la 
Facultatea de Filosofie şi 
Litere din Bucureşti, atras 
de faima profesorului Nae 
lonescu şi a asistentului 
său, Mircea Eliade. De 
aceeaşi vârstă cu 
Alexandru Dragomir era şi 
Jeni Acterian care s-a 
înscris ceva mai târziu la 
Filosofie pentru că a dat 
Bacalaureatul abia în 1935. 
În perioada studiilor 
universitare, Alexandru 
Dragomir a audiat următoarele conferințe de metafizică şi 
istoria logicii ținute de Nae Ionescu: Logica generală, 
1934-1935; Logica colectivelor, 1935-1936 şi Cursul de 
metafizică din 1936-1937. Cum bine se ştie, după 
doctoratul din iunie 1933, Mircea Eliade a devenit 
asistentul lui Nae Ionescu. Profesorul i-a cedat cursul de 
istoria metafizicii şi un seminar de istoria logicii şi i-a 
recomandat ca înainte de istoria metafizicii să înceapă cu 
un curs de istoria religiilor (v. Mircea Eliade, Încercarea 
labirintului, Ed. Dacia Cluj-Napoca, 1990, p. 68). “Am 
ţinut deci lecţii despre problema răului şi a mântuirii în 
religiile orientale - îi relatează marele istoric al religiilor 
lui Claude-Henri Rocquet -, despre problema ontologică 
în India, despre orfism, hinduism şi budism. În privinţa 
seminarului de logică, am început printr-un subiect 

pretenţios: “Despre dizolvarea conceptului de 
cauzalitate în logica medievală budistă”! Seminar dest 
de greu care a fost frecventat doar de un grup restrâns 
Apoi am ales Docta ignorantia a lui Nicolaus de Cusa. ș 
Cartea a IX-a din Metafizica lui Aristotel” (v. Mircea 
Eliade, op. cit.). 

Dintre universitarii bucureşteni audiaţi de Alexandre 
Dragomir (probabil şi cu ocazia faimoaselor dezbater 
publice organizate de Asociaţia “Criterion”) nu trebuie uit= 
Mircea Vulcănescu, asistent pe care profesorul Dimitrie 
Gusti l-ar fi dorit să-i urmeze la conducerea Catedrei de 
Etică, cum i-a mărturisit lui Constantin Noica. 

In perioada cât Al. Dragomir i-a fost student, Mirce= 
Vulcănescu a predat Istoria 
eticii (1933-1934), Etica si 
celelalte discipline 
filosofice (1936-1937. 
precum şi Etica lui Kant 
(1934-1935). În cadru! 
seminarului de etică din 
1935-1936, asistentul 
preferat al profesorului 
Dimitrie Gusti a comenta 
cu studenţii Critica rațiuni 
practice a lui Kant (apărut? 
în 1934 cu o prefaţă de Nae 
lonescu), tradusă în 
româneşte de Dimitrie 
Cristian Amzăr, care a fos 
îngrijitorul cursurilor 
(stenografiate şi apoi 
litografiate) ţinute ce 
profesorul Nae Ionescu și 
care a participat la 
seminariile lui Heidegger 
peritru doctoranzi şi docent. 
luându-şi doctoratul în 
Germania. 

6. La începutul lui iunie 
1946, Jeni Acterian (1916 
1958) nota despre 
Alexandru Dragomir. 
“Idealul lui de om este 
filosoful, într-un anume 
sens, aşa zisul filosofpe care 
nu-l preocupă altceva decâz 
creația în direcţia asta și 
pentru care tot restu. 
lucrurilor ce se pot trăi în 
viaţă este subordonat şi 
nesemnificativ. ...Mă uitam 
la el /la Sănduc Dragomir/ cum vorbea de Plato şi mă 
gândeam la Nae. Neliniştea aceea pentru fiecare problemă. 
interesul acela vibrant şi tragic în jurul fiecărei întrebări. 
simplitatea cu care lua noţiunile ţi le diseca... Şi mai mult 
decât orice, ezitarea aceea permanent. Felul în care nu uita 
niciodată să-ți atragă atenţia asupra limitelor noastre. 
asupra relativității oricărei afirmaţii care trece dincoio de 
un anumit plan. (...) Nae... singurul om de la care am 
învăţat ceva!... Singurul om de acest fel pe care mi-a fost 
dat mie să-l cunosc” (v. Jeni Acterian, Jurnalul unei ființe 
greu de mulțumit, Ed. Humanitas, Bucureşti, 1991, p. 
434-435). 

7. v. Mircea Vulcănescu, Prodrom pentru o 
metafizică a oglinzii, în vol.: Pentru o nouă spiritualitate 
filosofică, p. 105-108, Ed. Eminescu, Bucureşti, 1996. 

8. v. Alexandru Dragomir, Crase banalități 
metafizice. Prelegeri reconstruite de G. Liiceanu şi C. 
Partenie. Ed. Humanitas, Bucureşti, 2004. Din păcate, 
despre editarea acestui prim volum (promise fiind mai 
multe!) nu se poate spune că reprezintă mode! de 
probitate intelectuală. Pentru că directorul Editurii 
Humanitas s-a ferit cu tot dinadinsul să publice texte scrise 
de Alexandru Dragomir. În volum N a fost cuprins nici 
eseul asupra oglindirii scris în 1946, - despre care aflăm 
din prefața d-lui Gabriel Liiceanu ba că ar avea 4-5 pagini 
(p. XXII), ba că ar fi vorba de 7-8 pagini (p. XLIII) -, nici 
textul scris în 1981 de Alexandru Dragomir despre 
Apărarea lui Socrate. În cartea de la Humanitas nu au 
fost marcate prin aldine nici 
măcar rămăşiţele de fraze ale 
ultimului text, ciopârțit şi apoi 
recombinat într-o nouă ordine, 
după gustul d-lui Liiceanu (p. 
127), Ceea ce lasă neplăcuta 
impresie că de la căderea 
comunismului s-a aşteptat 
doisprezece ani decesul 
filosofului, pentru ca îngrijitorii 
volumului să poată rescrie 
nestingheriţi de autor nişte 
prelegeri a căror notițe sau 
înregistrări pe bandă magnetică 
le deţineau din 1985, 1986, 
1987, 1988, 1993, 1995 şi 1998. 

9. Alexandru Dragomir a 
vorbit despre filosoful Octavian 
Vuia (1913-1989) pe2 iulie 1997 
la radio “România Cultural”. 
Conferinţa sa de atunci a 
reprezentat singurul text care i- 
a fost publicat în timpul vieții, 
fiind inclus - drept prefaţă - în 
volumul: Octavian Vuia, 
Regăsirea în Pascal şi alte 
“analize” heideggeriene, Ed. 
“Jurnalul literar”, Bucureşti, 
1997, p.5-10. Doar la Paris, în 
1956, după un exemplar deținut 
de W. Biemel (un sas născut la 
Braşov) di Virgil lerunca îi mai 
publicase lui Alex. Dragomir (în “Caiete de dor”) textul 
heideggerian CE ESTE METAFIZICA. reprezentând întâia 
traducere românească din Heidegger (1889-1976). 

Într-adevăr, în 1942, când Biemel care terminase 
Facultatea de Litere şi intenţiona să-şi dea în Germania un 
doctorat în germanistică ajungea la Freiburg îndemnat de 
Ştefan Teodorescu (1906 - 1982), Octavian Vuia a publicat 
un studiu despre Heidegger. lar Alexandru Dragomir - ajutat 
de Walter Biemel -, şi având încuviințarea autorului, a tradus 
în româneşte “Was ist Metaphysik?”(lucrare de titularizare 
din 1928), trezind admiraţia braşoveanului pentru 
acurateţea termenilor filosofici folosiți la transpunerea în 
româneşte a textului heideggerian. 

Din nişte amintiri scrise în 1976 se pot vedea 
dificultăţile pe care Biemel le-a întâmpinat când a încercat 
- singur - să transpună în româneşte traducerea - inteipretare 
a cântecului corului din Antigona realizată de Heidegger 
(“Vielfaeltig das Unheimliche, nichts doch ueber den 
Menschen hinaus, Unheimlicheres ragend sich regt”): 
“Înfricoşătoare sunt multe. Dar nimic mai înfricoşător decât 
omul”...Ne aflăm în centrul corului - ființa omului este 

stranie, unheimlich - nu găsesc o traducere potrivită pentru 
acest cuvânt” (v. W. Biemnel, Martin Heidegger, în rev. 
“Bthos”, Paris, nr. 3/1982, p. 121). 3 

Ce deosebire - ca de la cer la pământ - între traducerea 
poticnită a lui Biemel (fost profesor la Aachen) şi splendida 
traducere propusă de Octavian Vuia, care a ştiut să redea 


sensurile cele mai subtile aie originalului heideggerian: 


“sânt'multe lucruri de temut, multe lucruri neliniştitoare, 
dar cel mai neliniştitor şi mai de temut este însuși omu”. 

De altfel, Heidegger prețuia în mod deosebit gândirea 
“Tatinilor” Alexandru Dragomir şi Octavian Vuia. Primul, 
provenit din buna şcoală de gândire a lui Nae Ionescu şi a 
lui Mircea Vulcănescu, al doilea, format la Universitatea 
Daciei Superioare, la 
seminariile despre filosofia 
greacă ale lui D. D. Roşca şi 
apoi la Paris, ca membru a! 
Şcolii Române din Franţa, 
ambii ajunşi - prin Heidegger 
- să fie contemporani cu 
evoluţia fenomenologiei 
actuale. Octavian Vuia cu un 


destin cultural împlinit 
departe de țară, Alexandru 
Dragomir într-o 
clandestinitate culturală 


păzită cu mare vigilenţă de cei 
care-l frecventau. 

Fapt ce a reieşit nu numai 
din publicarea sa post-mortem 
la editura încăpută din 1990 
exact pe mâinile celor cărora 
le ţinuse prelegeri din 1983, 
dar şi din acel scenariu 
prezentat de dl Matei Pleşu la 
radio “România Cultural” pe 
26 iunie 2004, cu ocazia 
lansării volumului Crase 
banalități metafizice. Fiul d- 
lui Pleşu a povestit cum în 
urmă cu unsprezece ani dl. 
profesor Sorin Vieru ar fi 
însoțit un grup de studenți din 
anul întâi de la Facultatea de 
Filosofie dornici să cunoască 
un filosofce se complace în situaţia de a nu vorbi în public 
pentru a nu se face cunoscut. (Scenariu invalidat de 
curioasa componenţă a acelui <<grup de studenţi din anul 
întâi>>, ce s-a dovedit a fi fost format dintr-un singur 
student). În fine, acasă la Alexandru Dragomir, a mai 
relatat fiul lui Pleşu, studenții l-au ascultat pe filosof cum 
îl hermeneutizează pe Platon. 

Partea cusută cu aţă albă a ieşit la iveală din 
întâmplare, odată cu imprudenta întrebare pe care i-a pus- 
o redactora emisiunii radio, d-na Teodora Stanciu: <<Din 
cine era compus grupul de studenţi de anul întâi?>> 
Răspunsul, uşor ezitant, a fost cât se poate de edificator: 
Grupul de boboci cu care dl. prof. Sorin Vieru s-ar fi dus 
ta filosoful Alexandru Dragomir, una dintre curiozitățile 
Bucureştilor, fusese compus... doar din el, Matei Pleşu. 
Dar mai fusese şi o studentă mai mare... sau absolventă... 
Mădălina Diaconu (fiica lui Marin Diaconu)... Q.E.D! 

